документи, с които се доказва притежаването от използваните материали на статут на материали с произход и които са издадени или изготвени в Европейския съюз или в Украйна, когато тези документи се използват в съответствие с вътрешното законодателство;
 в)
 документи, с които се доказва обработката или преработката на материалите в Европейския съюз или в Украйна и които са издадени или изготвени в Европейския съюз или в Украйна, когато тези документи се използват в съответствие с вътрешното законодателство;
 г)
 сертификати за движение EUR.1 или декларации върху фактура, доказващи притежаването от използваните материали на статут на материали с произход и издадени или изготвени в Европейския съюз или в Украйна в съответствие с настоящия протокол;
 д)
 подходящо доказателство относно обработката или преработката, извършена извън Европейския съюз или Украйна при прилагане на член 12 от настоящия протокол, с което се доказва, че са изпълнени изискванията на настоящия член.
 Член 29
 Съхранение на доказателството за произход и на подкрепящите документи
 1. Износителят, който подава заявление за издаването на сертификат за движение EUR.1, съхранява най-малко три години документите, посочени в член 17, параграф 3 от настоящия протокол.
 2. Износителят, който изготвя декларация върху фактура, съхранява най-малко три години копие от тази декларация върху фактура, както и документите, посочени в член 22, параграф 3 от настоящия протокол.
 3. Митническите органи на държавата износител, които издават сертификат за движение EUR.1, съхраняват най-малко три години заявлението, посочено в член 17, параграф 2 от настоящия протокол.
 4. Митническите органи на държавата вносител съхраняват най-малко три години сертификатите за движение EUR.1 и декларациите върху фактура, които са им представени.
 Член 30
 Несъответствия и технически грешки
 1. Откриването на несъществени несъответствия между данните, посочени в доказателството за произход, и тези, посочени в документите, предоставени на митническото учреждение с цел осъществяване на формалностите по вноса на продуктите, не прави ipso facto доказателството за произход нищожно, ако надлежно бъде установено, че този документ съответства на представените продукти.
 2. Очевидните технически грешки, като например печатни грешки върху доказателство за произход, не следва да бъдат причина този документ да бъде отхвърлен, ако тези грешки не са такива, че да предизвикват съмнения относно точността на изявленията, направени в този документ.
 Член 31
 Суми, изразени в евро
 1. За целите на прилагането на разпоредбите на член 22, параграф 1, буква б) и член 27, параграф 3 от настоящия протокол в случаите, в които продуктите са фактурирани в парична единица, различна от евро, сумите в националните парични единици на държавите — членки на Европейския съюз, и на Украйна, равностойни на сумите, изразени в евро, се определят ежегодно от всяка от съответните държави.
 2. Дадена пратка може да се ползва от разпоредбите на член 22, параграф 1, буква б) или член 27, параграф 3 от настоящия протокол, като за основа се използва паричната единица, в която е съставена фактурата, съгласно сумата, определена от съответната държава.
 3. Сумите, които следва да се използват в която и да е национална парична единица, представляват равностойността в тази парична единица на сумите, изразени в евро към първия работен ден на месец октомври. Тези суми се